આ પ્રસંગે ખાસ ઉપસ્‍થિત સુઝુકી મોટર કોર્પોરેશનના ચેરમેન અને સી.ઇ.ઓ. ઓસામુ સુઝુકીએ જણાવ્‍યું હતું કે, સુઝુકી જૂથ માટે ગુજરાતમાં આ નવિન નિર્માણ કેન્‍દ્રની સ્‍થાપના સાથે એક નવિન યુગની શરૂઆત થઇ છે. વડાપ્રધાન નરેન્‍દ્રભાઇ મોદી દ્વારા પ્રસ્‍તાવિત મેક ઇન ઇન્‍ડિયા કાર્યક્રમ અંતર્ગત અમે ગુજરાતમાં એક સ્‍ટેટ ઓફ ધ આર્ટ અત્‍યાધુનિક નિર્માણ પ્‍લાન્‍ટની સ્‍થાપના કરીશું અને અમારૂ સમગ્ર ધ્‍યાન ઉત્‍પાદન અને દક્ષતા તરફ રહેશે. આ પ્‍લાન્ટમાં થનાર ઉત્‍પાદન અંગેની વિગતો આપતાં તેમણે જણાવ્‍યું હતું કે, સુઝુકી જૂથ હાંસલપુરમાં ત્રણ પ્‍લાન્‍ટ સ્‍થાપિત કરશે, જેની કુલ વાર્ષિક ક્ષમતા ૭,પ૦,૦૦૦ વાહનોની હશે. પ્રથમ પ્‍લાન્‍ટ ૨૦૧૭ના મધ્‍યમાં શરૂ થશે. આ પ્‍લાન્‍ટ રુપિયા ૩૦૦૦ કરોડના રોકાણથી તૈયાર થશે અને તેની વાર્ષિક ઉત્‍પાદન ક્ષમતા ૨,૫૦,૦૦૦ વાહનોની હશે.